ལོ་རེའི་བོད་ཟླ་༡༢པའི་ཚེས་༢༧ཉིན་རྒྱ་གར་ལྷོ་ཕྱོགས་སེར་བྱེས་མཁས་སྙན་གྲྭ་ཚང་གིས།བོད་ནས་གདན་དྲངས་པའི་རག་ལས་གྲུབ་པའི་ཕུར་པ་ཁྲོ་ཞལ་གསུམ་པ་རྟ་མགོ་ཅན་བྱིན་རླབས་ཀྱི་ཚན་ཁ་གཞན་དང་མི་འདྲ་བ་དེ་ཉིད་ལ་ཕུར་མཇལ་གནང་བའི་ཕྱག་སྲོལ་བཟང་པོ་མ་ཉམས་རྒྱུན་འཛིན་གནང་བཞིན་ཡོད་པ་ལྟར།དེ་རིང་ཞོགས་པའི་ཆུ་ཚོད་༧པ་ནས་ཀོ་ལི་གྷལ་དང་ཧོན་སོར་རབ་རྒྱས་གླིང་།སྦེལ་ཀོབ་ལུགས་བདེ་གཉིས་ཀྱི་མི་མང་དང་ས་གནས་དགོན་སྡེ་ཁག་གི་བླ་གྲྭ་ཡོངས་ཀྱིས།སེར་བྱེས་གྲྭ་ཚང་གི་འདུ་ཁང་ནང་དུ་དཔལ་ཆེན་རྡོ་རྗེ་གཞོན་ནུའི་ཕུར་པ་མཇལ་བའི་དུས་ཆེན་དེ་སེ་ར་ཕུར་མཇལ་ཞུས་ཡོད་པ་རེད།